CELEX: 32009D0298
Language: el
Date: 2009-03-26 00:00:00
Title: 2009/298/ΕΚ: Απόφαση της Επιτροπής, της 26ης Μαρτίου 2009 , για παράταση της ισχύος της απόφασης 2006/502/ΕΚ, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά [κοινοποιηθείσα υπό τον αριθμό Ε(2009) 2078] (Κείμενο που παρουσιάζει ενδιαφέρον για τον ΕΟΧ)

27.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 81/23
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 26ης Μαρτίου 2009
   για παράταση της ισχύος της απόφασης 2006/502/ΕΚ, που απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά
   [κοινοποιηθείσα υπό τον αριθμό Ε(2009) 2078]
   (Κείμενο που παρουσιάζει ενδιαφέρον για τον ΕΟΧ)
   (2009/298/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 13,
   Εκτιμώντας τα ακόλουθα:
   
               (1)
            
            
               Η απόφαση 2006/502/ΕΚ της Επιτροπής (2) απαιτεί από τα κράτη μέλη, αφενός, να λάβουν μέτρα ώστε να εξασφαλίσουν ότι θα διατίθενται στην αγορά μόνο αναπτήρες ασφαλείς για τα παιδιά και, αφετέρου, να απαγορεύσουν τη διάθεση φαντεζί αναπτήρων στην αγορά.
            
         
               (2)
            
            
               Η απόφαση 2006/502/ΕΚ εκδόθηκε σύμφωνα με τις διατάξεις του άρθρου 13 της οδηγίας 2001/95/ΕΚ, το οποίο περιορίζει την ισχύ της απόφασης σε περίοδο που δεν υπερβαίνει το ένα έτος, αλλά επιτρέπει την ανανέωσή της για πρόσθετες περιόδους εκ των οποίων καμία δεν πρέπει να υπερβαίνει το ένα έτος.
            
         
               (3)
            
            
               Η απόφαση 2006/502/ΕΚ τροποποιήθηκε δύο φορές, την πρώτη με την απόφαση 2007/231/ΕΚ (3), η οποία παρέτεινε την ισχύ της απόφασης έως τις 11 Μαΐου 2008, και τη δεύτερη με την απόφαση 2008/322/ΕΚ (4), η οποία παρέτεινε την ισχύ της απόφασης για ένα επιπλέον έτος έως τις 11 Μαΐου 2009.
            
         
               (4)
            
            
               Ελλείψει άλλων ικανοποιητικών μέτρων για την προστασία των παιδιών από τους αναπτήρες, είναι απαραίτητο να παραταθεί η ισχύς της απόφασης 2006/502/ΕΚ για 12 επιπλέον μήνες και να τροποποιηθεί καταλλήλως η απόφαση αυτή.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει της απόφασης 2001/95/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 6 η παράγραφος 2 της απόφασης 2006/502/ΕΚ αντικαθίσταται από το ακόλουθο κείμενο:
   
      «2.   Η παρούσα απόφαση εφαρμόζεται έως τις 11 Μαΐου 2010.».
   
   Άρθρο 2
   Τα κράτη μέλη λαμβάνουν τα απαραίτητα μέτρα για τη συμμόρφωση με την παρούσα απόφαση έως τις 11 Μαΐου 2009 το αργότερο και τα δημοσιεύουν. Ενημερώνουν αμέσως την Επιτροπή σχετικά.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 26 Μαρτίου 2009.
      
         
            Για την Επιτροπή
         
         Meglena KUNEVA
         
         
            Μέλος της Επιτροπής
         
      
   
   
      (1)  ΕΕ L 11 της 15.1.2002, σ. 4.
   
      (2)  ΕΕ L 198 της 20.7.2006, σ. 41.
   
      (3)  ΕΕ L 99 της 14.4.2007, σ. 16.
   
      (4)  ΕΕ L 109 της 19.4.2008, σ. 40.